তওবা

**তওবা** () একটি আরবি শব্দ যার অর্থ অনুশোচনা  করা, মহান আল্লাহতালার কাছে ফিরে আসা বা প্রত্যাবর্তন করা। কুরআন এবং হাদীসে শব্দটি আল্লাহর নিষেধকৃত বিষয়সমূহ ত্যাগ করা ও তার আদেশকৃত বিষয়সমূহর দিকে ফিরে আসা বোঝাতে ব্যবহৃত হয়েছে। ইসলাম ধর্মে শব্দটি নিজের কৃত পাপের জন্য অনুতপ্ত হওয়া, তার জন্য ক্ষমা প্রার্থনা করা, এবং তা পরিত্যাগের দৃঢ় সংকল্পকে বোঝায়। যেহেতু কুরআনে এবং হাদীসে কৃত পাপের জন্য ক্ষমা প্রার্থনা করার বিষয়টি বারংবার উল্লেখ ও গুরুত্বারোপ করা হয়েছে, সে কারণে ইসলাম ধর্মে তওবার গুরুত্ব অনেক। তওবা করা ব্যাতীত কবিরা গুনাহ মাফ হয় না। যে তওবার পর পাপকর্মের পুনরাবৃত্তি হয় না, তাকে *তওবাতুন নাসুহা* বা খাঁটি তওবা বলে।

## শব্দতত্ত্ব
ইসলামে তওবা শব্দের মূল উৎস হল কুরআন এবং হাদিস। কুরআনের অনেক স্থানে তওবা শব্দটি উল্লেখ করা হয়েছে। তার মধ্যে কিছু হল:
#
#সূরা আন নূর ২৪, আয়াত ৩১
#সূরা আল ফুরকান ২৫, আয়াত ৭০-৭১
#সূরা আত - তাহরীম ৬৬, আয়াত ৮।

## অর্থ
তওবার আক্ষরিক অর্থ মহান আল্লাহর দিকে  ফিরে আসা। ইসলামী শরীয়তে এর অর্থ অতীত পাপকাজ থেকে ফিরে আসা এবং ভবিষষ্যতে তা না করার দৃঢ় সংকল্প করা। কুরআনের সূরা ৬৬ আয়াত ০৮-তে তওবা শব্দটি ′নাসূহ (نصوح) শব্দ সহকারে ববহৃত হয়েছে যার অর্থ খাঁটি। সুতরাং, তওবার প্রকৃত তাৎপর্য হল আন্তরিক অনুশোচনা।

## কুরআনের আলোকে তওবা
কুরআনের একটি পূর্ণাঙ্গ সূরার নামকরণ করা হয়েছে সূরা তওবা। এছাড়া সূরা নুর,সূরা তাহরিম, সূরা বাকারা, সূরা ফুরকানসহ কুরআনের আরও অনেক স্থানে তওবা এবং এর গুরুত্ব উল্লেখ করা হয়েছে।
{{Quote| |কুরআন |সূরা ২৪ (আন-নুর) >>>বিশ্বাসী নারীদেরকে বল,তারা যেন তাদের দৃষ্টিকে সংযত করে ও তাদের লজ্জাস্থান রক্ষা করে।তারা যা সাধারণতঃপ্রকাশ থাকে তা ব্যতীত [২] তাদের সৌন্দর্য যেন প্রদর্শন না করে তারা তাদের বক্ষঃস্থল যেন মাথার কাপড় দ্বারা আবৃত রাখে। তারা যেন তাদের স্বামী,পিতা,শ্বশুর,পুত্র,স্বামীর পুত্র,ভ্রাতা,ভ্রাতুষ্পুত্র,ভগিনী পুত্র,তাদের নারীগ্ণ,ক্রীতদাস,যৌনকামনা-রহীত পুরুষ /নারীদের গোপন অঙ্গ সম্পর্কে অজ্ঞ বালক ব্যতীত কারোও নিকট তাদের সৌন্দর্য্য প্রকাশ না করে।আর তারা যেন এমন সজোরে পদক্ষেপ না করে,যাতে তাদের গোপন আভরন প্রকাশ পেয়ে যায়। **হে বিশ্বাসীগণ! তোমরা সকলে আল্লাহর দিকে প্রত্যাবর্তন কর,যাতে তোমরা সফলকাম হতে পার।**.. আয়াত ৩১

কুরআনে আল্লাহ অবিশ্বাসী ও অবাধ্য (কাফির) দেরকে সম্বোধন করে বলেছেন যে, তারা যদি আল্লাহর দিকে প্রত্যাবর্তন করে তবে আল্লাহ তাদেরকেও ক্ষমা করে দেবেন।:

## হাদিসের আলোকে তওবা
কুরআনের ন্যায়, হাদীসেও তওবার উল্লেখ রয়েছে এবং এর প্রতি জোর দেওয়া হয়েছে। তিরমিযী গ্রন্থে একটি হাদিসে উল্লেখ করা হয়েছে: 

সহিহ মুসলিম থেকে আরেকটি হাদীসে উল্লেখ করা হয়েছে: 
সহীহ মুসলিমে, আবু আইয়ুব আনসারি এবং আবু হুরায়রা বর্ণনা করেন:

সহীহ বুখারী ও সহীহ মুসলিমে বর্ণিত, আবূ সাঈদ সা‘দ ইবন মালেক ইবন সিনান খুদরী (রাঃ) থেকে বর্ণিতঃ

সহিহ বুখারী ও সহিহ মুসলিম-এ, আবদুল্লাহ ইবনে মাসউদ বর্ণনা করেন:

সহিহ মুসলিম-এ, আনাস ইবনে মালিক বর্ণনা করেন:

সহিহ বুখারীতে, আনাস ইবনে মালিক বর্ণনা করেন:

আবু হুরায়রা বর্ণনা করেন:

## আলেমদের অভিমত
শাইখ আব্দুর রাজ্জাক আল-বদর বলেন, ইবনে কাইয়িম তার বাদায়া আল-ফাওয়ায়িদ ও আদ-দাআ ওয়াদ-দাওয়া গ্রন্থে বলেছেন, "নিশ্চয়ই গুনাহ নিয়ামত দূর করে দেয় - এটি অনিবার্য; কোন বান্দা যখন গুনাহ করে, তখন তার কাছ থেকে কোন না কোন নেয়ামত দূরে সরে যায়। কোন বান্দা এমন পাপ করে না যার ফলে আল্লাহর কাছ থেকে সেই পাপের অনুপাতে একটি নিয়ামত কেড়ে নেওয়া না হয়। যদি সে তওবা করে এবং আবার সেই নিয়ামতের দিকে ফিরে আসে, তাহলে তা বা অনুরূপ কিছু তাকে ফিরিয়ে দেওয়া হয়। কিন্তু যদি সে তাতে লেগে থাকে, তাহলে তা তার কাছে ফেরত দেওয়া হয় না। পাপ একের পর এক নিয়ামত কেড়ে নিতে থাকে যতক্ষণ না সমস্ত নিয়ামত কেড়ে নেওয়া হয়। সর্বশক্তিমান আল্লাহ বলেন: "নিশ্চয়ই, আল্লাহ কোন জাতির অবস্থা পরিবর্তন করেন না যতক্ষণ না তারা নিজেদের মধ্যে যা আছে তা পরিবর্তন করে।" (আর-রা'দ: ১১) সংক্ষেপে, পাপ হলো নিয়ামতের জন্য আগুন স্বরূপ, যা তাদেরকে গ্রাস করে ঠিক যেমন আগুন কাঠকে গ্রাস করে।"

## ধর্মীয় দৃষ্টিকোণ
যেহেতু তওবা বা অনুশোচনা ইসলামী শরীয়ত সম্পর্কিত একটি বিষয়, এটা সেই দৃষ্টিকোণ থেকে আলোচনা করা যায়।

### তওবা শুধু আল্লাহর নিকট
ইসলামের দৃষ্টিতে মানুষ ভুলের ঊর্ধ্বে নয়। যেকোনো মানুষই ভুল করতে পারে; শুধুমাত্র আল্লাহই ভুলের ঊর্ধ্বে। তাই মানুষকে ক্ষমা করার এখতিয়ার শুধুমাত্র আল্লাহই রয়েছে। ইসলামে মানুষের অন্যের অনুশোচনা শোনার ও তার ক্ষমা ঘোষণা দেয়ার বিষয়টি নিষিদ্ধ। অনুরুপ, আল্লাহ ব্যতীত অন্য করো নিকট তওবা চাওয়া নিষিদ্ধ। কুরআনে আল্লাহ বলেন: আল্লাহকে বাদ দিয়ে তোমরা যাদেরকে ডাক, তারা তোমাদের মতই বান্দা —সূরা আরাফ (০৭), আয়াত ১৯৪।

### তওবার শর্ত
ইসলামী শরীয়ত মতে, বান্দা তওবা করলে আল্লাহ তা গ্রহণ করেন। অবশ্য সেটা হতে হবে আন্তরিক। আলেমগণ এ বিষয়ে একমত যে যদি কোনো ব্যক্তি তার কৃত পাপের জন্য অনুতপ্ত না হয় বা তা পরিত্যাগের ইচ্ছা না করে, তহলে তার মৌখিক তওবা উপহাস ছাড়া আর কিছু নয়। মৌখিক তওবা প্রকৃত তওবা নয়। আন্তরিক তওবার কিছু শর্ত রয়েছে। হযরত আলী (রা.) কে তওবা সম্পর্কে জিজ্ঞাসা করলে তিনি বলেন তওবা হল ছয়টি বিষয়ের সমষ্টি:

# নিজের কৃতকর্মের জন্য অনুতপ্ত হওয়া
# অনাদায়ী ফরয/ওয়াজিব ইবাদতসমূহ আদায় করা
# অন্যের সম্পত্তি/অধিকার নষ্ট করে থাকলে তা ফেরত দেয়া
# শারীরিক বা মৌখিকভাবে কাউকে কষ্ট দিয়ে থাকলে ক্ষমা চওয়া
# ভবিষ্যতে পাপকাজ পরিত্যাগের দৃঢ় সংকল্প করা
# আল্লাহর আনুগত্যে নিজেকে সমর্পণ করা
সূরা আত-তওবা-৯,।মোট আয়াত=১২৯
### তওবা এবং আল্লাহর রহমত
ইসলামী শরীয়ত মতে আন্তরিক তওবা আল্লাহ গ্রহণ করে থাকেন। আল্লাহ বলেন: নিশ্চই তিনি মহাক্ষমাশীল, অতীব দয়ালু —সূরা বাকারা (০২), আয়াত ৩৭।
কুরআন শরীফের বিভিন্ন আয়াতে আল্লাহ নিজেকে দয়ালু, মহানুভব ও ক্ষমাশীল হিসেবে বর্ণনা করেছেন। উদাহরণস্বরূপ, সূরা হাশরের ২২ নং আয়াতে তিনি বলেন "তিনি আল্লাহ, তিনি ব্যতীত অন্য কোন উপাস্য নেই; তিনি দৃশ্য ও অদৃশ্যকে জানেন। তিনি পরম দয়ালু, অসীম দাতা"। প্রত্যেক সূরার শুরুতে "পরম করুণাময় ও অসীম দয়ালু আল্লাহ্‌র নামে শুরু করছ" আয়াতটির ব্যবহার এই সত্যকে আরো জোড়ালো করেছে। কুরআন এবং হাদীসের বর্ণনা মতে আল্লাহতা’লার সর্বব্যাপী রহমতে যেকোন বড় গুনাহও (কবিরা গুনাহ) মাফ হতে পারে, শর্ত থাকে যে গুনাহগার ব্যক্তি আন্তরিক তওবা করেছে। আল্লাহ বলেন: নিশ্চই আল্লাহ তার সাথে শিরক করার আপরাধ ক্ষমা করবেন না; এটা ছাড়া যাকে ইচ্ছা তিনি ক্ষমা করেন —সূরা নিসা (০৪), আয়াত ৪৮। সুতরাং, ইসলামে আল্লাহর রহমত থেকে নিরাশ হওয়া নিষিদ্ধ (হারাম)। আল্লাহ বলেন:  বলুন: হে আমার বান্দাগণ যারা নিজেদের উপর জুলুম করেছ, তোমরা আল্লাহর রহমত থেকে নিরাশ হয়ো না। নিশ্চই আল্লাহ সমস্ত গুনাহ ক্ষমা করেন; তিনি ক্ষমাশীল, পরম দয়ালু —সূরা যুমার (৩৯), আয়াত ৫৩।

### মানুষের কর্তব্য
ইসলামী শরীয়তে তওবা একটি পারস্পরিক বিষয়: একজন ব্যক্তিকে উচিত তার ভুল বুঝতে পারা ও তা পরিত্যাগ করা যার ওপর আল্লাহ ক্ষমার প্রতিশ্রুতি দিয়েছেন। ইসলাম প্রত্যাশা করে মানুষ যেন তার ভুলসমূহ বুঝতে পারে এবং আল্লাহর নিকট ক্ষমা চায়। ইসলামএ ক্ষমা আপনাআপনি হয় না বরং তা অর্জনের বিষয়। নিজের পাপ এর প্রতি উদাসীন থাকাকে ক্ষতিকর মনে করা হয়। মহানবী (স.) বলেন: "একজন ঈমানদার ব্যক্তির নিকট তার পাপ হল একটি পাহাড়ের মত যার নিচে সে বসে রয়েছে এবং সে আশঙ্কা করে যে সেটি তার উপর পতিত হতে পারে। অন্যদিকে একজন দুষ্টু ব্যক্তি তার পাপকে উড়ন্ত মাছির মত মনে করে এবং সেটা অবজ্ঞা করে" - সহীহ বুখারী ৮:৭৫:৩২০। হাদীসে মহানবী (স.) মানুষকে আল্লাহর নিকট ক্ষমা চওয়ার তাগিদ দিয়েছেন।
ইসলামী শরীয়তে তওবা দ্বারা সে সকল পাপ মাফ হয় যা ব্যক্তির হক সম্পর্কিত নয়। ব্যক্তির হক সম্পর্কিত পাপ যেমন কারো উপর যুলুম, অর্থ আত্মসাত, মিথ্যা অপবাদ দেয়া ইত্যাদির ক্ষেত্রে সংশ্লিষ্ট ব্যক্তির নিকট ক্ষমা চওয়া জরুরী। মৃত্যু-কষ্ট শুরু হওয়া এবং আযাবের ফেরেশতা দর্শনের পর তওবা কবুল হয়না।

## আরও দেখুন
* ইস্তিগফার
* ইসলাহ
* তাজকিয়া

## তথ্যসূত্র

## বহিঃসংযোগ
* আমি তওবা করতে চাই কিন্তু...  - মূলঃ সালিহ আল মুনাজ্জিদ - অনুবাদঃ মুহাম্মদ শামউন আলী (বাংলা)
বিষয়শ্রেণী:আরবি শব্দ ও বাক্যাংশ
বিষয়শ্রেণী:ইসলামি পরিভাষা
বিষয়শ্রেণী:ইসলামি নীতিশাস্ত্র
বিষয়শ্রেণী:কুরআনের আয়াত